SOLAR บวกเกือบ 4% คาดเก็งฯร่วมมือสหกรณ์ 4 รายลุ้นจับสลากโซลาร์ฯเฟส 2
SOLAR บวกเกือบ4% โดยณ เวลา 10.12 น. อยู่ที่ระดับ 3.40 บาท บวก 0.12 บาท หรือ 3.66% ด้วยมูลค้าซื้อขาย 34.60 ล้านบาท คาดเก็งกำไรร่วมมือสหกรณ์ 4 รายเข้าลุ้นจับสลากโซลาร์ฯ เฟส 2 พร้อมเจรจาเพิ่มอีก 6 ราย
26 มิ.ย. 2560

ผู้สื่อข่าวรายง่านว่า บริษัท โซลาร์ตรอน จำกัด (มหาชน) หรือ SOLAR  ณ เวลา 10.12 น. อยู่ที่ระดับ 3.40 บาท บวก 0.12 บาท หรือ 3.66% ด้วยมูลค้าซื้อขาย 34.60 ล้านบาท

แหล่งข่าวบมจ.โซลาร์ตรอน (SOLAR) ระบุว่า บริษัทได้เข้าร่วมสนับสนุนกลุ่มสหกรณ์ภาคการเกษตรเข้าร่วมยื่นเสนอขายไฟฟ้าตามโครงการผลิตไฟฟ้าจากแสงอาทิตย์แบบติดตั้งบนพื้นดิน สำหรับหน่วยงานราชการและสหกรณ์ภาคการเกษตร (โซลาร์ฟาร์ม) ระยะที่ 2 โดยได้ยื่นเสนอทั้งสิ้น 4 โครงการ รวม 20 เมกะวัตต์ (MW) ซึ่งทั้ง 4 โครงการผ่านการตรวจสอบคุณสมบัติเข้าไปร่วมคัดเลือกด้วยวิธีจับสลากในวันที่ 26 มิ.ย.นี้
นอกจากนี้บริษัทยังได้เจรจาเพื่อที่จะร่วมมือกับสหกรณ์ภาคการเกษตรรายอื่นที่ผ่านคุณสมบัติอีก 6 ราย ซึ่งหากทั้ง 6 รายผ่านการคัดเลือกด้วยวิธีจับสลาก บริษัทก็สามารถเข้าไปเป็นผู้สนับสนุนโครงการได้ โดยพื้นที่ดำเนินการส่วนใหญ่อยู่ในบริเวณภาคเหนือ ภาคตะวันออกเฉียงเหนือ และภาคใต้
“เฟสแรกเรายื่นไป 20 โครงการ จับมาได้ 3 โครงการ ปีนี้เรายื่นไปแค่ 4 โครงการ และยังมีเจรจาอีกประมาณ 6 โครงการ ได้แค่ไหนก็แค่นั้น กับองค์การสงเคราะห์ทหารผ่านศึก เราไม่ได้เข้าไปร่วมด้วย ส่วนหนึ่งเป็นเพราะเรื่องราคารับซื้อที่เสนอที่ลดลงมาอยู่ที่ 4.12 บาท/หน่วยด้วย”แหล่งข่าว กล่าว
 